Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 18. decembra 2007

Materiál číslo: 106/2007

K bodu: Správa z kontroly plnenia opatrení prijatých na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii  Základná škola Tupolevova č. 20, Bratislava 

Predkladá:           			            Návrh uznesenia:

Miroslav Skovajsa  			           Miestne zastupiteľstvo mestskej časti 
miestny kontrolór                                          Bratislava-Petržalka

                                                                       b e r i e    n a    v e d o m i e 
 
                                                                       Správu z kontroly plnenia opatrení prijatých na 
                                                                       odstránenie nedostatkov zistených útvarom 
                                                                       miestneho kontrolóra pri kontrole   
                                                                       hospodárenia s majetkom a finančnými  
                                                                       prostriedkami v rozpočtovej organizácii 
                                                                       Základná škola Tupolevova č. 20, Bratislava

Miestny úrad mestskej časti Bratislava-Petržalka
útvar miestneho kontrolóra

S p r á v a 
z kontroly plnenia opatrení prijatých na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami 
v rozpočtovej organizácii Základná škola Tupolevova č. 20, Bratislava 

V súlade s § 18d, ods. 2, písm. b, zákona č. 369/1990 Zb., o obecnom zriadení v znení neskorších zmien a doplnkov a „Plánom kontrolnej činnosti útvaru miestneho kontrolóra na obdobie od 1. júla 2007 do 31. decembra 2007“ schváleným uznesením Miestneho zastupiteľstva mestskej časti Bratislava-Petržalka číslo 72 dňa 26. júna 2007 vykonal útvar miestneho kontrolóra, na základe príkazu  miestneho kontrolóra číslo 12/2007 zo dňa 05. októbra 2007, kontrolu plnenia opatrení prijatých na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii Základná škola Tupolevova č. 20, Bratislava v čase  od  08. októbra 2007 do 31. októbra 2007.

Cieľom vykonanej kontroly bolo zistiť, či v Základnej škole Tupolevova č. 20, Bratislava splnili prijaté opatrenia na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami. 

Kontrolou  plnenia opatrení prijatých na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v Základnej škole Tupolevova č. 20, Bratislava bolo zistené, že na základe kontrolných zistení a v súlade so záverom z prerokovania „Protokolu z  kontroly hospodárenia s majetkom a finančnými prostriedkami v rozpočtovej organizácii Základná škola Tupolevova č. 20, Bratislava“ prijal riaditeľ základnej školy písomne opatrenia na vykonanie nápravy a odstránenie nedostatkov:

1.	Pri vedení účtovníctva dodržiavať ustanovenia § 10 zákona č. 431/2002 Z.z. o účtovníctve (všetky účtové doklady označovať číslami účtov príslušných účtovných operácií).
                                                                               
2.	Knihu dodávateľských faktúr viesť spoločne za základnú školu a školskú kuchyňu a školskú jedáleň.
                                                                                                                                                           
3.   Na konci každého mesiaca porovnať konečné stavy účtov:
      331 – zamestnanci s rekapituláciou miezd za príslušný mesiac
      112 – materiál na sklade porovnávať s obratovou súpiskou zásob vyhotovenou vedúcou   
                školskej jedálne 
Ku dňu 31.1. kalendárneho roka skontrolovať stav depozitného účtu, na ktorý sa previedli finančné prostriedky určené na mzdy za december predchádzajúceho kalendárneho roku a s nimi súvisiace odvody.
Viesť účtovníctvo v súlade s usmernením finančného oddelenia a vykonávať mesačnú kontrolu porovnaním miezd a materiálu na sklade.

4.	Prevody finančných prostriedkov medzi jednotlivými bankovými účtami realizovať na základe vyhotovených platobných poukazov.                                                             

5.	Doklady školskej kuchyne s školskej jedálne (faktúry, uhradené stravné) účtovať priebežne na základe príslušných výpisov z potravinového bankového účtu.

6.	Pri výkone inventarizácie k 31.12. príslušného kalendárneho roka inventarizovať aj potravinový účet školskej kuchyne a školskej jedálne.

7.	Stav drobného hmotného majetku základnej školy zaúčtovať na podsúvahový účet účtovnej skupiny 97 a túto skutočnosť doplniť i do Vnútornej smernice pre vedenie účtovníctva základnej školy.

8.	S prijatými opatreniami na odstránenie nedostatkov oboznámiť na pracovnej porade všetkých dotknutých zamestnancov základnej školy.

      Prijaté opatrenia boli dňa 31. januára 2006 písomne zaslané  útvaru miestneho kontrolóra Mestskej časti Bratislava-Petržalka.

Plnenie opatrenia č. 1 
Pri kontrole účtovných dokladov za mesiac január až jún 2007 (príjmový účet, výdavkový účet, stravovací účet, účet sociálneho fondu) bolo zistené, že v procese účtovania v základnej škole sú dôsledne dodržiavané ustanovenia zákona č. 431/2002 Z.z., najmä jeho § 10 na základe ktorého sú všetky účtovné doklady označované  číslami účtov príslušných účtovných operácií.
Záver : Opatrenie bolo splnené a je priebežne plnené.

Plnenie opatrenia č. 2
Vykonanou kontrolou knihy dodávateľských faktúr za obdobie september až december 2006 bolo zistené, že kniha dodávateľských faktúr je v základnej škole vedená spoločne za základnú školu a školskú kuchyňu a jedáleň, čo dokumentujú príslušné finančné doklady.
Záver : Opatrenie bolo splnené a je priebežne plnené.

Plnenie opatrenia č. 3
Kontrolou interných účtovných dokladov a rekapitulácie miezd za mesiac január až júl 2007 bolo zistené, že:
-	v kontrolovanom období  bolo  pri účtovaní miezd zamestnancov pravidelne vykonané  porovnanie stavu účtu  331 Zamestnanci s rekapituláciou miezd príslušného mesiaca
-	materiál na sklade účet 112 bol mesačne kontrolovaný a porovnávaný s obratovou súpiskou zásob vyhotovenou vedúcou školskej kuchyne a školskej jedálne
-	ku dňu 31. januára 2007 bola vykonaná kontrola depozitného účtu, na ktorý boli prevedené finančné prostriedky určené na mzdy za mesiac december 2006  a s nimi súvisiace odvody v čiastke 1.244.272 Sk
-	účtovníctvo na základnej škole je  vedené nielen v súlade so zákonom č. 431/2002 Z.z. o účtovníctve, ale aj s metodickými usmerneniami finančného oddelenia  Miestneho úradu mestskej časti Bratislava-Petržalka, čo dokumentujú príslušné kontrolované účtovné  doklady základnej školy.
Záver : Opatrenie bolo splnené a je priebežne plnené.

Plnenie opatrenia č. 4
Vykonanou kontrolou  výpisov z bankových účtov a príslušných dokladov výdavkového účtu a účtu sociálneho fondu za obdobie január až jún 2007 bolo zistené, že prevod finančných prostriedkov medzi bankovými účtami je vykonávaný na základe vyhotovených platobných poukazom pomocou softvérového vybavenia PC. Platobné poukazy sú evidované (číslované) osobitne  a sú prikladané k obom účtom (z ktorého sa finančné prostriedky prevádzajú ako aj na ktorý sú prevedené), čo dokumentujú príslušné platobné poukazy za uvedené obdobie.
Záver : Opatrenie bolo splnené a je priebežne plnené.

Plnenie opatrenia č. 5
Kontrolou knihy dodávateľských faktúr a dokladov potravinového účtu za obdobie január až jún 2007 bolo zistené, že obraty na tomto účte (príjem stravného, úhrady faktúr) sú účtované priebežne podľa príslušných bankových výpisov potravinového účtu a nie jediným zápisom na konci kalendárneho mesiaca, čo dokumentujú príslušné účtovné doklady základnej školy.
Záver : Opatrenie bolo splnené a je priebežne plnené.

Plnenie opatrenia č. 6
Podrobnou kontrolou inventarizácie dlhodobého hmotného a nehmotného majetku, dlhodobého drobného hmotného a nehmotného majetku, záväzkov, pohľadávok, pokladne a zostatkov na účtoch v peňažných ústavoch a stavu účtovníctva so stavom ku dňu 31. decembra 2006 bolo zistené, že v rámci inventarizácie bola vykonaná aj dokladová inventarizácia stavu účtov k 31.12.2006 so stavom:
Výdavkový účet                                            0      Sk
Príjmový účet                                                0      Sk  
Depozitný účet                                1.244 272,00 Sk
Potravinový účet                                236 011,20 Sk 
Účet fin. prostriedkov z grantu            63 305,05 Sk
Účet sociálneho fondu                         68 960,77 Sk
Inventarizácia na základnej škole bola vykonaná vecne a dôsledne, v súlade s právnymi predpismi platnými pre oblasť inventarizácie vlastného a zvereného majetku a metodickými usmerneniami príslušných oddelení Miestneho úradu mestskej časti Bratislava-Petržalka.         
Záver : Opatrenie bolo splnené.
 
Plnenie opatrenia č. 7
Vykonanou kontrolou účtovníctva základnej školy, ktorá je vedený v počítačovom programe bolo zistené, že drobný hmotný majetok školy  bol interným dokladom č. M1 aktuálne zaúčtovaný na podsúvahovom účte v sume 3.379.374,30 Sk. 
      	Preštudovaním Vnútornej smernice pre vedenie účtovníctva základnej školy bolo zistené, že skutočnosť o účtovaní stavu drobného hmotného majetku na podsúvahový účet účtovnej skupiny 97 je doplnená do tejto internej normy.         
Záver : Opatrenie bolo splnené.

Plnenie opatrenia č. 8
	Vykonanou kontrolou organizačnej a riadiacej dokumentácie riaditeľa školy bolo zistené, že riaditeľ základnej školy na mimoriadnej gremiálne porade vedenia školy dňa 12.01.2006 a pracovnej porade zamestnancov dňa 25.01.2006 oboznámil prítomných zamestnancov s výsledkami vykonanej kontroly a opatreniami, ktoré prijal na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii Základná škola Tupolevova č. 20, Bratislava. 
Záver : Opatrenie bolo splnené.

Kontrolou plnenia osem opatrení prijatých na odstránenie a nápravu nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v rozpočtovej organizácii  Základná škola Tupolevova č. 20, Bratislava bolo zistené, že všetky prijaté opatrenia boli splnené v termínoch stanovených riaditeľom základnej školy, a opatrenia trvalého charakteru sú priebežne plnené.